Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 312/11/6601	Banská Bystrica, 29.2.2012
EEČ : 2-45-33-2012

U Z N E S E N I E

Trestná vec:	obvinený XXXXX  
Prečin:	zatajenie veci podľa § 236 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Banská Bystrica
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Peňažná suma určená na všeobecne prospešné účely: 10,00 € 
b.	Konkrétny adresát peňažnej sumy určenej na všeobecne prospešné účely: Združenie na pomoc mentálne postihnutým - DÚHA, XXXXX, XXXXX XXXXX 
c.	Suma odovzdaná štátu na peňažnú pomoc obetiam trestnej činnosti: 10,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Banská Bystrica - Západ pod spisovou značkou ORP-1349/OZ-BB-2011.

Skutková veta: 
	15. apríla 2011 v čase od 15.30 h do 16.00 h v Banskej Bystrici na Nám. L. Svobodu č. 1 v FNsP F.D. Roosevelta v čakárni chirurgického oddelenia našiel mobilný telefón zn. Nokia 8800 so SIM kartou IMEI: 358645016162778, ktorý si ponechal pre vlastnú potrebu, čím spôsobil XXXXX s.r.o., XXXXX, XXXXX XXXXX,  škodu  vo výške 474,84 €.

Odôvodnenie: 
Uznesením  povereného príslušníka  OO PZ Banská Bystrica - západ  z 14.06.2011 pod ČVS: ORP-  1349/OZ-BB-2011 bolo vznesené obvinenie XXXXX XXXXX pre  zatajenia veci podľa § 236  ods. 1   Tr. zák. na tom skutkovom základe, ako je uvedené vo výrokovej časti rozhodnutia.

	Po skončení vyšetrovania predložil  poverený príslušník OO  PZ  Banská Bystrica - západ predložil na tunajšiu okresnú prokuratúru spisový materiál s návrhom na podanie obžaloby.  

	Dozorujúca prokurátorka sa s takýmto postupom nestotožnila a 13.01.2012 udelila súhlas na vykonanie mediácie prostredníctvom probačného a mediačného úradníka Okresného súdu v Banskej Bystrici za účelom uzatvorenia zmieru a následného zastavenia trestného stíhania. 
                                                              
	Obvinený   XXXXX  XXXXX ako aj poškodená XXXXX,  konateľka  XXXXX, s. r. o.  XXXXX s takýmto postupom vyslovili súhlas. V mediačnom konaní  25.01.2012   obvinený slobodne, vážne a určito vyhlásil, že spáchal skutok za ktorý je stíhaný a svoje konanie oľutoval. Dňa  25.01.2012  s poškodenou  uzatvoril zmier.

	Bolo 	preukázané, že obvinený   vrátil poškodenému  XXXXX, s. r. o.  XXXXX  mobilný telefón v nepoškodenom stave,  pričom poškodený  si náhradu škody  neuplatňuje.  

 	Obvinený ml.  XXXXX 08.02.2012  poukázal na účet Okresnej prokuratúry v Banskej Bystrici sumu 20,- €. Za adresáta peňažnej sumy určenej na všeobecne prospešné účely určil Združenie na pomoc mentálne postihnutým   XXXXX XXXXX, XXXXX

	Z uvedenej peňažnej sumy je 50 % vo výške 10,- € určených na pomoc obetiam trestných činov a 50 % vo výške 10,- €  je určených uvedenému konkrétnemu adresátovi.  

           V zmysle § 220 ods. 1  Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie ak obvinený :

	a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,

	b/ nahradil škodu, pokiaľ bola činom spôsobená alebo urobil iné opatrenia na náhradu škody alebo inak odstránil ujmu vzniknutú trestným činom, a
                                                          
	c/  zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnom spáchaného činu , na mieru akou bol trestným činom dotknutý verejný záujem na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	V predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje 5 rokov.
	
	Podľa § 215  ods. 1 písm. f/  Tr. por. prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom na vyššie uvedené boli splnené všetky podmienky na schválenie zmieru a zastavenie trestného stíhania, pričom bolo prihliadnuté aj na povahu a závažnosť spáchaného činu, na mieru ako bol trestným činom  dotknutý verejný záujem, na osobu obvineného  a jeho osobné pomery.
 
	Preto som rozhodla tak, ako je vyššie uvedené.

Poučenie: 
Proti tomuto uzneseniu sťažnosť nie je prípustná.  

JUDr. Dana Michaličková
prokurátorka